Nu fulgte en periode med alvorlige uroligheder indledt med mord på flere engelske militærpersoner og civile samt fortsat med studenterstrejker, embedsmandstrejker og lignende.<ref name="NF 467"/> Den øverstbefalende militær lord [[Edmund Allenby]] blev i april udnævnt til midlertidig ''high commissioner'' (og ordinær i oktober)<ref name="NF 467"/> og dæmpede indtil videre uroen blandt andet ved at lade Zaghlul og hans venner frit forlade Malta.<ref name="NF 467"/> De rejste til Paris, men fik ikke foretræde for fredskonferencen.<ref name="NF 467"/> I England begyndte man omsider at indse situationens alvor, og i efteråret meddelte man, at der ville blive sendt en kommission under ledning af lord [[Alfred Milner]] til Egypten for at undersøge mulighederne for provisorisk udvidelse af selvstyre-institutionerne med bibeholdelse af fornøden beskyttelse af de udenlandske (især britiske) interesser i Egypten.<ref name="NF 467f">[https://runeberg.org/nfco/0252.html NF, sp. 467f]</ref> Kommissionen ankom i december 1919 og blev først modtaget med en demonstrativ [[boykot]] organiseret af nationalisterne, men formåede senere at få forbindelse også med oppositionskredse.<ref name="NF 468"/> Den vendte i marts 1920 tilbage, og Milner søgte derefter ved forhandlinger med en nationalistdelegation, som i juni 1920 under Zaghluls ledelse ankom til London, at få et kompromis i stand.<ref name="NF 468"/> Et foreløbigt kompromis blev nået i august og overgivet til nationalistpartiet i Egypten, som i efteråret fremsatte en række ændringskrav. Nogle af disse krav blev imødekommet i Milner-kommissionens betænkning, som blev indgivet den 9. december 1920, og som gik ud på, at Egypten skulle blive et selvstændigt [[konstitutionelt monarki]] i vedvarende alliance med det britiske rige, som for at sikre forbindelselinjen til [[Indien]] skulle have en særlig ret til at have udstationeret de fornødne troppestyrker til [[Suezkanalen]]s beskyttelse.<ref name="NF 468"/> Ligeledes skulle der sikres garantier for udlændinges stilling i Egypten efter kapitulationernes ophævelse, blandt andet ved at tilsætte en finansiel og en juridisk rådgiver for den egyptiske regering, og en konstituerende forsamling skulle indkaldes for at udarbejde en ny egyptisk forfatning. Disse forslag blev modtaget velvilligt i Egypten, og for at gennemføre dem blev i marts 1921 udnævnt et nyt ministerium med [[Adly Yakan Pasha]] som premierminister.<ref name="NF 468">[https://runeberg.org/nfco/0253.html NF, sp. 468]</ref>
Historie Tidligere_riger,_stater,_protektorater,_kolonier_og_lande